open-index/open-wikipedia-markdown huggingface dataset:
Día Internacional da Solidariedade Humana

[miniatura|Escultura «[Solidariedade (socioloxía)|Solidariedade» (Ricardo Velosa, 1998) no Funchal, ilha da Madeira|260x260px]] 
O **Día Internacional da Solidariedade Humana**, celebrado anualmente o 20 de decembro, foi implementado polas Nacións Unidas en 2005. O seu obxectivo principal é recoñecer o valor universal da solidariedade e animar aos Estados membros a formular e compartir estratexias de redución da pobreza a nivel mundial.

## Historia 
O Día Internacional da Solidariedade Humana foi implementado baixo os auspicios da *Declaración do Milenio das Nacións Unidas*. Isto determina os dereitos civís e políticos de todos os individuos na era moderna e promove as relacións de política exterior entre os Estados membros e a ONU. Constituíuse formalmente o 22 de decembro de 2005, coa sinatura da resolución 60/209, pola que se recoñecía a solidariedade como valor fundamental e universal.   

Esta xornada está promovida polo Fondo Mundial de Solidariedade e o Programa das Nacións Unidas para o Desenvolvemento, que se centran na consecución dos obxectivos marcados para a erradicación da pobreza en todo o mundo. 

## Obxectivos 
Segundo as Nacións Unidas, o Día Internacional da Solidariedade Humana ten como obxectivos: 

* celebrar a nosa unidade na diversidade
* lembrar aos gobernos que respecten os seus compromisos cos acordos internacionais;
* sensibilizar á cidadanía sobre a importancia da solidariedade;
* fomentar o debate sobre formas de promover a solidariedade, para a consecución dos Obxectivos de Desenvolvemento Sostíbel, é dicir, a erradicación da pobreza;
* fomentar novas iniciativas dirixidas a erradicar a pobreza.

## Notas 
## Véxase tamén 
### Outros artigos 
* Lista de días oficiais
* Índice de Desenvolvemento Humano
* Países en desenvolvemento

### Ligazóns Externas 
* Sitio web oficial | Día Internacional da Solidariedade Humana
* ONU | Campaña do Día Internacional da Solidariedade Humana en 2018: HeForShe
* Noticias da ONU | Día Internacional da Solidariedade Humana
Panorama urbano

[miniatura|330px|Panorama urbano de [Manhattan en 2021. O termo inglés "skyline" usouse por primeira vez para a cidade de Nova York en 1896.]]
O **panorama urbano** (do ), tamén coñecido como ***skyline*** en inglés, é a silueta ou a visión total ou parcial das estruturas e edificios máis altos (especialmente os rañaceos) dunha cidade, usando o ceo como fondo da imaxe. Pode definirse tamén como o horizonte artificial creado pola estrutura total da cidade, e é un bo indicador da capacidade económica da mesma. É, tamén, unha especie de pegada dactilar das cidades, pois non hai dúas iguais. Xeralmente o panorama urbano tende a ter a forma dunha montaña artificial, cos edificios máis altos no centro da cidade.

O nome inglés, *skyline*, usouse por primeira vez en 1896, cando foi utilizado para titular unha litografía en cor que fixera Charles Graham para o suplemento en cor do *The New York Journal*.

## Notas
Joanna Newsom

**Joanna Caroline Newsom**, nada o 18 de xaneiro de 1982, é unha multiinstrumentista, cantautora e actriz estadounidense. Newson naceu e medrou no norte de California e recibiu formación clásica de arpa na súa mocidade, comezando a súa carreira musical como teclista na banda indie baseada en San Francisco The Pleased.

Despois de gravar e autoeditar dous EPs en 2002, Newsom asinou co selo independente Drag City. O seu álbum de estrea, *The Milk-Eyed Mender*, foi editado en 2004 con moi boas críticas, conseguindo Newsom fans na escena underdround. Recibiría unha maior exposición co lanzamento de *Ys* ​​(2006), que ocupou o número 134 da *Billboard 200* e foi nomeada para o Shortlist Music Prize de 2007. Newson publicou dous álbums máis: *Have One on Me* (2010) e *Divers* (2015). 

Newsom foi destacada pola crítica polo seu estilo musical único, ás veces caracterizado como folk psicodélico, e o seu destacado uso da arpa. Tamén traballou como actriz, con papeis na serie de televisión *Portlandia* e no filme *Inherent Vice* (2014) de Paul Thomas Anderson.

## Discografía 
### Álbums 
## Filmografía 
## Notas
Negra (homónimos)

O termo **Negra** pode referirse a:

*A **Negra** é o nome da nota musical cuxa duración é de 1/4 dunha redonda ou metade dunha branca.

Como topónimo, pode referirse a:

;En Galiza
***A Pedranegra**, lugar da parroquia de Seixón, no concello de Friol;
***Negral**, lugar da parroquia do Obre, no concello de Noia;
***O Burgo de Negral**, lugar da parroquia do Pacio, no concello de Friol.

## Véxase tamén
### Outros artigos
***Pedras Negras**, lugar da parroquia de San Vicente do Grove, no concello do Grove;
***As Negráns**, lugar da parroquia de Mourentán, no concello de Arbo.
Dereito (homónimos)

O termo **Dereito** pode referirse a:

*O **dereito** é a orde normativa e institucional da conduta humana en sociedade inspirada en postulados de xustiza e certeza xurídica, baseado nas relacións sociais existentes que determinan o seu contido e carácter.

Como topónimo, pode referirse a:

;En Galiza
***Porto Dereito**, lugar da parroquia de Lagoa, no concello de Alfoz;
***Rego Dereito**, lugar da parroquia de Vilacampa, no concello do Valadouro.

## Véxase tamén
### Outros artigos
Sabadín

O topónimo **Sabadín** pode referirse a:

;En Galiza
***Sabadín**, lugar da parroquia de Entrecruces, no concello de Carballo;
***Sabadín**, lugar da parroquia de Saiáns, no concello de Moraña.

## Véxase tamén
### Outros artigos
***Sabadón**, lugar da parroquia de Vilaúxe, no concello de Chantada.
Graham Priest

**Graham Priest**, nado en Londres en 1948, é un filósofo e lóxico contemporáneo. Foi profesor no CUNY e nas universidades de Melbourne e St Andrews.

## Traxectoria 
Graham Priest naceu en Londres en 1948. Estudou no St John's College de Cambridge e na London School of Economics. O seu director de tese foi John Lane Bell. Tamén é doutor pola Universidade de Melbourne. Foi elixido membro correspondente da Academia Australiana de Humanidades en 1995.

Priest viviu longo tempo en Australia e en Nova York. É autor de moitos libros e artigos de investigación en revistas de alto impacto. Foi asiduo colaborador do pensador neozelandés Richard Sylvan, co que compartía moitas das súas ideas.

Para alén do seu traballo intelectual, Priest practica o karate e mais o tai chi.

## Pensamento 
Priest é coñecido pola súa defensa do dialeteísmo (a postura filosófica segundo a cal existen proposicións que son verdadeiras e falsas a un tempo), as súas análises sobre paradoxos lóxicos (en especial, pola súa tese de que existe un xeito uniforme de resolver moitos dos paradoxos máis coñecidos, como os semánticos, os da teoría de conxuntos e mais as variantes do mentireiro), e os seus escritos sobre a paraconsistencia e as lóxicas non-clásicas. Nos seus estudos, toma elementos da historia da filosofía, incluíndo a filosofía oriental.

## Publicacións 
* *In Contradiction: A Study of the Transconsistent* (1987)
* *Beyond the Limits of Thougt* (1995)
* *Logic: A Very Short Introduction* (2000)
* *Introduction to Non-Classical Logics: From If to Is* (2001)
* *Doubt Truth to Be a Liar* (2006)
* *Towards Non-Being: The Semantics and Metaphysics of Intentionality* (2007)
* *Logic: A Brief Insight* (2010)
* *One: Being an Investigation into the Unity of Reality and of its Parts, including the Singular Object which is Nothingness* (2014)
* *The Fifth Corner of Four: An Essay on Buddhist Metaphysics and the Catuskoti* (2017)
* *Capitalism: Its Nature and Its Replacement* (2021)

## Notas
Os Impresentables

**Os Impresentables**, tamén coñecidos como **Os Impresentables de Vimianzo**, foi unha banda de rock galega formada a principios dos anos 90 en Vimianzo. O grupo estaba composto por Benxamín Queiro Pérez (baixo e voz), Carlos Gómez Fernández (guitarra e coros), Xoán Anselmo Carballo Folgado (teclados e coros) e Alexandre González Cundíns (batería).

Os Impresentables tocaron no Castañazo Rock de 1994 en Chantada, no que se celebrou a Cea de Viana na que se fundou o bravú. Non chegarían a publicar ningún álbum, pero colaboraron nos recompilatorios Rock na Costa da Morte, cos temas "Maruxa" e "Enséñame a hacer el amor", e no *Unión Bravú* con “Que foi do rock & Roll”.

A banda separouse en 1997 pero os seus membros formaron no ano seguinte o grupo de folk-rock instrumental Barafunda, co que chegaron a publicar un álbum.

## Notas
Abegondo (homónimos)

Como topónimo **Abegondo** pode referirse a:

;En Galiza
***Abegondo**, concello da comarca da Coruña;
****Abegondo**, parroquia de dito concello;
****Mabegondo**, parroquia de dito concello.
Federico Sánchez López

**Federico Sánchez López**, coñecido como **Mouriño**, nado en Vigo cara a 1904 e finado en Arnela (Teis) o 25 de novembro de 1936, foi un xornaleiro e político galego.

## Traxectoria 
Veciño de Laredo (Redondela). Acusado de agresións a Ricardo Diz o 7 de decembro de 1925, foi procesado por lesións en novembro de 1927. Volveu ser detido en maio de 1935 acusado de lesións a Ramón Reboreda. Co golpe de Estado do 18 de xullo de 1936 fuxiu. O xuíz militar de Vigo reclamouno mediante requisitoria o 29 de outubro xunto con José Gómez López, Benigno Puche Castro, Manuel Franco, Alejandro Marocas, Manuel Castro e Eugenio Rodríguez Cabaleiro. Volveu ser reclamado polo xuíz militar de Vigo o 7 de novembro. Foi asasinado en Arnela o 25 de novembro. Rexistrado morto en Vigo a causa de hemorraxia fronto parietal, torácica e abdominal.

## Notas
Nai migrante

***Nai migrante*** (en ) é unha fotografía tirada en 1936 en Nipomo, California, pola fotógrafa estadounidense Dorothea Lange durante a súa época no Resettlement Administration (despois a Administración de Seguridade Agraria). A impresión en xelatina de prata de 28,3 x 21,8 cm representa unha nai mirando ao lonxe, cun bebé no colo e dous fillos máis vellos aconchegados preto. A foto recolle a difícil situación dos traballadores agrícolas migrantes que chegaron a California en masa buscando emprego durante a Gran Depresión. Inicialmente anónima, a muller da foto foi identificada como Florence Owens Thompson en 1978, seguindo o traballo dun xornalista do xornal californiano *The Modesto Bee*. 

Dende a súa publicación, a obra de Lange converteuse nunha icona da Gran Depresión. Forma parte do dominio público e foi amplamente reproducida en materiais educativos, anuncios e outros medios. Hoxe en día, *Nai migrante* considérase parte do canon clásico da arte estadounidense e da fotografía internacional. Unha copia atópase no Museo de Arte Moderna de Nova York.

## Descrición 
*Nai migrante* representa unha nai mirando ao lonxe con dous dos seus fillos aos seus lados e un bebé no colo. Os rostros dos seus fillos non se mostran xa que os dous enterran a cara nos ombreiros da súa nai. A impresión fotográfica en branco e negro que se conserva no Museo de Arte Moderna ten aproximadamente o mesmo tamaño que unha folla de papel para impresora (11 1/8 por 8 9/16 polgadas), polo que a muller e os seus fillos son máis pequenos que as figuras de tamaño natural.

## Notas
Manuel Gallego Salgueiro

**Manuel Gallego Salgueiro**, coñecido como **Conejín**, nado en Nigrán cara a 1913, foi un electricista e político galego.

## Traxectoria 
Irmán de Constante Gallego Salgueiro. Electricista, veciño da Angustia. Co golpe de Estado do 18 de xullo de 1936 fuxiu. O xuíz militar de Vigo reclamouno mediante requisitoria o 25 de outubro. Voveu ser reclamado mediante requisitoria o 9 de abril de 1938 xunto con Modesto Pérez Misa.Declarado en rebeldía. Foi detido o 24 de novembro de 1938. Xulgado en Vigo por rebelión militar o 11 de marzo de 1939 con Modesto Pérez Misa, Purificación Veiga Campos, Manuel Rodríguez Domínguez, Avelino Veiga Gallego, Julio Veiga Campos, Adelina Veiga Campos, Belarmina Quinteiro Gallego, Olivia Veiga Campos, Juana Campos Costas, Adoración Gallego González, Mercedes Salgueiro Salgueiro, Balbina Salgueiro Rodríguez, Angelina Salgueiro González, Julia Rodríguez Domínguez e Prudencio Figueiras Bastos; Manuel foi condenado a pena de morte. Foi indultado en outubro de 1939 e a sentenza conmutada por cadea perpetua. Abríronlle expediente de responsabilidades políticas en xaneiro de 1940. Cumpriu condena na Prisión Central de Santa Isabel de Santiago de Compostela e no Destacamento penal das Minas de Casaio de onde saíu en liberdade condicional en novembro de 1943.

## Vida persoal 
Casou na Prisión Provincial de Pontevedra con Belarmina Quinteiro Gallego en xullo de 1939.
## Notas 
## Véxase tamén 
### Bibliografía 
*
Tung Yüan (cráter)

**Tung Yüan** é un cráter situado no planeta Mercurio, dentro da Borealis Planitia. O seu nome foi adoptado pola Unión Astronómica Internacional en 1979, en honor ao pintor chinés do século X do mesmo nome.
## Notas
Carrexo (aritmética)

En aritmética elemental, un **carrexo** é un díxito que se transfire dunha columna de díxitos a outra columna de díxitos máis significativos. Forma parte do algoritmo estándar de sumar números comezando polos díxitos máis á dereita e traballando cara á esquerda. Por exemplo, cando se engaden 6 e 7 para facer 13, o "3" escríbese na mesma columna e o "1" lévase á esquerda.

P carrexo fai algunhas aparicións tamén en matemáticas superiores. En informática, o carrexo é unha función importante dos  circuítos sumadores.

## Aritmética manual 
dereita|miniatura|197x197px| Exemplo: a suma de dous números decimais
Un exemplo típico de carrexo é a seguinte adición con lapis e papel:
   1 
   27
 + 59
 ----
   86

7 + 9 = 16, e o díxito 1 é o carrexo.

## Matemáticas superiores 
O teorema de Kummer afirma que o número de carrexos implicados na suma de dous números na base p é igual ao expoñente da potencia máis alta de p dividindo un determinado coeficiente binomial.

Cando se engaden varios números aleatorios de moitos díxitos, as estatísticas dos díxitos de carrexo teñen unha conexión inesperada cos números eulerianos e as estatísticas das permutacións de números barallados .   

Na álxebra abstracta, a operación de carrexo para números de dous díxitos pódese formalizar usando a linguaxe da cohomoloxía de grupos.   Este punto de vista pódese aplicar a caracterizacións alternativas dos números reais. 

## Informática 
Cando se fala dun circuíto dixital como un sumador, a palabra *carrexar* úsase nun sentido semellante.

Na maioría dos ordenadores, o carrexo do bit máis significativo dunha operación aritmética (ou o bit desprazado dunha operación de desprazamento) colócase nun *bit de carrexo* especial que se pode usar como carrexo para aritmética de precisión múltiple ou usado para controlar a execución dun programa informático. O mesmo *bit de carrexo* tamén se usa xeralmente para indicar carrexos na resta, aínda que o significado do bit está invertido debido aos efectos da aritmética do complemento a dous. Normalmente, un valor de bit de carrexo de "1" significa que unha adición desbordou (overflow) a ALU e debe terse en conta cando se engaden palabras de datos de lonxitudes superiores á da CPU..

Un carrexo pode provocar un overflow de números enteiros. Por exemplo se temos unha palabra de 8 bits e sumamos 256 + 256 dá 512 que non colle nunha palabra de 8 bits:
     1000 0000 = 256
 +   1000 0000 = 256
 —————————————
 = 1 0000 0000 = 512

## Notas 
## Véxase tamén 
### Bibliografía 
### Outros artigos 
* Aritmética modular.
* Código binario.
Conxunto finito

Intuitivamente, un conxunto é **finito** cando é posíbel contar os seus elementos e termina a conta.

Normalmente, dise na teoría de conxuntos que un conxunto **X** é finito se é baleiro ou existe un número natural  tal que **X** sexa bixectivo con {1, ..., n}**,** ou sexa**,** é preciso que exista unha función inxectiva e sobrexectiva con dominio **X** e codominio {1, ..., n} onde  non é infinito.

Esta definición ten o problema de utilizar o concepto de número natural. Unha definición alternativa, debida a Richard Dedekind, é que un conxunto *X* é finito se non hai un subconxunto propio Y \subset X\, e unha función bixectiva f: X \to Y\,. Un conxunto que é finito segundo esta definición chámase *Dedekind-finito* (e un conxunto que ten un subconxunto propio da mesma cardinalidade chámase *Dedekind-infinito*).

## Caracterizacións de conxuntos finitos 
* Pódese demostrar que todo número natural é *Dedekind-finito*. Con isto, demóstrase que todo conxunto finito é *Dedekind-finito*.
* A inversa, porén, é máis complicada. Para demostrar que todo conxunto *finito de Dedekind* é finito, é necesario utilizar o axioma de escolla.
## Notas 
## Véxase tamén 
### Bibliografía 
### Outros artigos 
* Conxunto infinito.
Tesouro de Buscás

O **tesouro de Buscás** é un conxunto de 16 moedas medievais castelán-leonesas de billón achado na parroquia de Buscás, Ordes, na década de 1960.

## Historia 
Sábense poucos datos precisos acerca da aparición do Tesouro de Buscás. Descoñécese detalles tan salientables como a súa localización exacta —dentro da parroquia de San Paio de Buscás, Ordes— e a identidade dos seus descubridores. A datación non pode concretarse máis que na década de 1960 e tampouco é posible precisar a súa composición orixinal, xa que hai varios inidicios de que estaba composto por máis moedas das que hoxe se coñecen.

Os escasos datos coñecidos son os achegados polo historiador galego Manuel Vázquez Seijas cando fixo doazón do tesouro ao Museo Provincial de Lugo, que daquela dirixía,

En 1999, o tesouro foi exposto no Pazo de Xelmírez de Santiago de Compostela. No catálogo da exposición figura un estudo do tesouro por parte de J. Suárez Otero.

## Composición 
O tesouro conservado componse de 16 pezas en bo estado de conservación, das cales 13 son diñeiros leoneses e outras tres son divisores denominados meallas ou óbolos, todas elas da época de Afonso VIII de León e Galicia (1188-1230) e Fernando III de Castela (1230-1252), da tipoloxía da cruz nunha das súas faces e un león cara á dereita na outra.

## Notas
## Véxase tamén
### Bibliografía
* Balseiro García, A. (coord.) (2001). *[Percorridos pola colección numismática do Museo Provincial de Lugo](http://redemuseisticalugo.org/publicacions/archivos/Percorridos%20pola%20colecci%C3%B3n%20numism%C3%A1tica%20do%20Museo%20Provincial%20de%20Lugo%20(2021).pdf)*. Deputación de Lugo. ISBN 978-84-8192-573-9
* Balseiro García, A. et al. (2021-a-). "Tesoros monetarios del Museo Provincial de Lugo: estudio y difusión". En *Actas. XVI Congreso Nacional de Numismática (Barcelona, 28, 29 y 30 de noviembre de 2018)*. Tomo II. RCM-FNMT, Madrid.  Páxinas 763-781. ISBN 978-84-89157-85-9
* Balseiro García, A. et al. (2021-b-). "Recorrido por la colección numismática del Museo Provincial de Lugo: programa de investigación y proyectos de divulgación". En *Actas. XVI Congreso Nacional de Numismática (Barcelona, 28, 29 y 30 de noviembre de 2018)*. Tomo II. RCM-FNMT, Madrid.  Páxinas 593-598. ISBN 978-84-89157-85-9
* Suárez Otero, J. (1999). “Tesouriño de Buscás (Ordes, A Coruña)”. En *Xacobeo 99 Galicia*. Santiago de Compostela. Páxinas 262-263.
* Núñez Meneses, P. (2016). "Hallazgo de Ordes del Museo Provincial de Lugo". En *Actas. XV Congreso Nacional de Numismática (Madrid, 28-30 octubre 2014)*. RCM-FNMT, Madrid. Páxinas 1.377-1.384. ISBN  978-84-89157-73-6

### Outros artigos 
* Museo Provincial de Lugo
Paderne de Allariz (homónimos)

O topónimo **Paderne de Allariz** pode referirse a:

;En Galiza
***Paderne de Allariz** concello de dita comarca;
****Paderne de Allariz**, lugar da parroquia de Paderne, no dito concello.

## Véxase tamén
### Outros artigos
Distancia euclidiana

miniatura| A distancia euclidiana en dúas dimensións.

En matemáticas, **a distancia euclidiana** é a distancia entre dous puntos, que se pode probar aplicando repetidamente o teorema de Pitágoras. Aplicando esta fórmula como distancia, o espazo euclidiano convértese nun espazo métrico.

## Definición 
Distancia euclidiana entre puntos P=(p_1,p_2,\dots,p_n) e Q=(q_1,q_2,\dots,q_n), nun espazo euclidiano n-dimensional, defínese como:

:\sqrt{(p_1-q_1)^2 + (p_2-q_2)^2 + \cdots + (p_n-q_n)^2} = \sqrt{\sum_{i=1}^n (p_i-q_i)^2}.

### Distancia unidimensional 
Para puntos unidimensionais, P=(p_x) e Q=(q_x), a distancia calcúlase como:

\sqrt{(p_x-q_x)^2} = | p_x-q_x |.

O valor absoluto úsase xa que a distancia normalmente considérase un valor escalar sen signo.

### Distancia bidimensional 
Para puntos bidimensionais, P=(p_x,p_y) e Q=(q_x,q_y), a distancia calcúlase como:

\sqrt{(p_x-q_x)^2 + (p_y-q_y)^2}.

Alternativamente, expresando en coordenadas polares, utilizando P=(r_1, \theta_1) e Q=(r_2, \theta_2), a distancia calcúlase como:

\sqrt{r_1^2 + r_2^2 - 2 r_1 r_2 \cos(\theta_1 - \theta_2)}.

Teña en conta que a distancia euclidiana no plano cartesiano, polo tanto bidimensional, é equivalente á hipotenusa (c) no Teorema de Pitágoras.

Exemplo: dadas as coordenadas p1 (400, 60) e p2 (300, 50), entón a distancia euclidiana entre elas é 100,1249\sqrt{(400 - 300) ^ 2 + (60 - 50) ^ 2} = \sqrt{10025} = 100,1249.

### Distancia tridimensional 
Para puntos tridimensionais, P=(p_x,p_y,p_z) e Q=(q_x,q_y,q_z), a distancia calcúlase como:

\sqrt{(p_x-q_x)^2 + (p_y-q_y)^2+(p_z-q_z)^2}.

### Distancia n-dimensional 
Para puntos n-dimensionais, P=(p_1,p_2,...,p_n) e Q=(q_1,q_2,...,q_n), a distancia calcúlase como:

\sqrt{(p_1-q_1)^2 + (p_2-q_2)^2+...+(p_n-q_n)^2}.
## Notas 
## Véxase tamén 
### Bibliografía 
### Outros artigos 
* Espazo euclidiano.
* Número p-ádico.

### Ligazóns externas 
* unha desigualdade non tan coñecida (Matemáticas na rúa).
Antas de Ulla (homónimos)

Como topónimo **Antas de Ulla** pode referirse a:

;En Galiza
***Antas de Ulla**, concello da comarca da Ulloa;
****Antas de Ulla**, parroquia de dito concello;
*****Antas de Ulla**, lugar de dita parroquia.

## Véxase tamén
### Outros artigos
The Modern Age

"**The Modern Age**" é unha canción da banda estadounidense de rock The Strokes que aparece tanto no seu EP de estrea, chamado igual que o tema, e no seu primeiro álbum, *Is This It*, con arranxos e letras lixeiramente distintos.Foi publicado o 29 de xaneiro de 2001 no Reino Unido a través do selo independente Rough Trade Records, e o 22 de maio nos Estados Unidos, provocando unha guerra de ofertas entre as discográficas, a maior para unha banda de rock en anos. 

"The Modern Age", e os outros temas do EP *The Modern Age* volveríanse gravar máis tarde para o seu álbum debut, *Is This It*, con letras e estruturas de cancións lixeiramente diferentes.

## Listaxe de cancións 
## Notas
Caldebarcos

Como topónimo **Caldebarcos** pode referirse a:

;En Galiza
***Caldebarcos**, lugar da parroquia de San Mamede de Carnota, no concello de Carnota;
***A Gándara de Caldebarcos**, lugar da parroquia de San Mamede de Carnota, no concello de Carnota.

## Véxase tamén
### Outros artigos
Future Present Past

***Future Present Past*** é o segundo EP da banda estadounidense de rock The Strokes, publicado o 3 de xuño de 2016 a través do selo Cult Records. O título representa cada canción: "Drag Queen" refírese ao "futuro", "Oblivius" ao "presente", e "Threat of Joy" ao "pasado".

## Listaxe de cancións 
## Notas
Highly Evolved

***Highly Evolved*** é o primeiro álbum de estudio da banda australiana de rock alternativo The Vines, publicado o 14 de xullo de 2002 a través do selo Capitol Records. O disco foi producido por Rob Schnapf e tivo un éxito significativo, uníndose á onda do garage rock revival e gañando a aclamación da crítica. O disco foi nomeado o segundo mellor álbum de 2002 por *NME* e foi incluído nos libros *1001 Albums You Must Hear Before You Die* e *100 Best Australian Albums*.

## Listaxe de cancións 
## Notas
Mercedes-Benz CLK GTR

O **Mercedes-Benz CLK GTR** é un automóbil deportivo GT1 construído e producido por Mercedes-Benz xunto co seu entón socio AMG. Deseñado para competir na nova serie de campionatos da FIA GT en 1997, o CLK GTR foi deseñado principalmente como un coche de carreiras. Polo tanto, a produción de coches de estrada necesarios para cumprir os estándares de homologación do GT1 foi unha consideración secundaria no deseño do coche, o CLK GTR era unha homologación especial.

Despois da súa triunfal campaña no Campionato FIA GT de 1997, o coche tamén se inscribiu nas dúas primeiras roldas do Campionato FIA GT de 1998, antes de ser substituído polas 24 Horas de Le Mans de 1998. O seu sucesor, o Mercedes-Benz CLK LM de 1998, concluíu o programa GT1 de Mercedes. Para 1999, Mercedes presentou o Mercedes-Benz CLR, un coche deportivo construído segundo as normativas de Le Mans Grand Touring Prototype (LMGTP). Este coche era un coche de carreiras especialmente construído que non tiña que cumprir as normas de homologación dos coches GT1 anteriores.

## Notas
Vision Valley

***Vision Valley*** é o terceiro álbum de estudio da banda australiana de rock alternativo The Vines, publicado o 1 de abril de 2006 a través do selo EMI Records. É o primeiro disco do grupo sen o baixista Patrick Matthews que marchou en 2004.

## Listaxe de cancións 
## Notas
Club Náutico da Sala Calvet

O **Club Náutico da Sala Calvet** foi un club de remo da cidade da Coruña, fundado no seo da Sala Calvet en 1906 e desaparecido en 1907.

## Historia 
Naceu no seo da Sala Calvet, un ximnasio situado na rúa Galera da Coruña. Tras participar os dous anos anteriores nas regatas das festas de María Pita (en 1904 como "Sala Calvet" e en 1905 dentro do equipo do Círculo de Artesáns), os remeiros da Sala Calvet decidiron fundar un club de remo, nacendo así o Club Náutico da Sala Calvet o 2 de maio de 1906. Foi fundado polo mestre Federico Fernández-Amor Calvet e 18 dos seus alumnos: Rogelio Fernández Conde, Juan Long, Venancio Deus, Ramón Moscoso, Salvador Fojón, Laureano Martínez, Francisco Martínez, Mariano de Paz, José Martínez Urioste, José Rey, Emilio Alba, Pedro Martínez Urioste, Virgilio Rodríguez, Félix de Paz, Germán Berguer, José Longueira, Doroteo Fernández e Jesús Arias. Nomeouse unha directiva formada por Rogelio Fernández Conde como presidente, Juan Long como vicepresidente, Salvador Fojón como tesoureiro contador e Ramón Moscoso como secretario.

Entre todos xuntaron 1000 pesetas e mercaron unha embarcación, que era propiedade do extinto Club Náutico da Coruña e que anteriormente pertencera ao Casino Coruñés. Con este barco presentáronse o 14 de agosto á Copa da Liga de Amigos, regata organizada con motivo das festas de María Pita, formando con Pedro Martínez Urioste, Juan Long, Jesús Longueira, Mariano de Paz, Francisco Aldao, Salvador Fojón, Doroteo Fernández, Enrique Alba, Virgilio Rodríguez, Francisco Martínez e José Martínez Urioste. O barco da Calvet colocouse en cabeza case dende o principio e completou en oito minutos o percorrido de 2.500 metros, chegando por diante do Sporting Club á meta situada preto do castelo de Santo Antón e gañando a copa de prata que estaba en xogo. 

O 2 de setembro participaron nas regatas das festas de Amboage en Ferrol, enfrontándose á embarcación do Círculo de Artesáns, e conseguindo a vitoria e con ela un barómetro doado polo xeneral Eduardo Arias-Salgado Menéndez. 

O 9 de xaneiro de 1907 celebrouse na Sala Calvet unha reunión na que se acordou a disolución do Club Náutico e a cesión da súa traiñeira ao novo Club Deportivo da Sala Calvet, pasando a ser os socios fundadores do Club Náutico fundadores tamén do Club Deportivo. 

## Notas 
## Véxase tamén 
### Bibliografía 
*
Winning Days

***Winning Days*** é o segundo álbum de estudio da banda australiana de rock alternativo The Vines, publicado o 23 de marzo de 2004 a través do selo Capitol Records. Trátase da contunuación da súa estrea *Highly Evolved*. *Winning Days* gravouse no verán de 2003 nos estudos Bearsville de Woodstock, Nova York, e mesturouse nos Cello Studios dos Ánxeles en setembro dese ano.

## Listaxe de cancións 
## Notas
Urko Izeta

**Urko Iruretagoiena Lertxundi**, máis coñecido como **Izeta**, nado en Aia o 29 de setembro de 1999, é un futbolista vasco que xoga como dianteiro no Mirandés, da Segunda División, cedido polo Athletic de Bilbao.

## Traxectoria 
Chamado Izeta polo alcume da súa familia, formouse nas canteiras do Ostadar, o Zarautz KE e a SD Eibar. foi ascendido ao CD Vitoria, primeiro filial.

O 1 de setembro de 2021 saíu cedido ao Arenas de Getxo, da Segunda Federación, co que marcou 19 goles, sen poder conseguir o ascenso na promoción. Na tempada 2022/23 xogou cedido no Amorebieta, da Primeira Federación.

En xaneiro de 2023 púxose fin á súa cesión e foi traspasado ao Bilbao Athletic, co que asinou un contrato por dous anos e medio. Incapaz de evitar o descenso na súa primeira campaña, marcou 21 goles na segunda, contribuíndo ao regreso do equipo á Primeira Federación.

En agosto de 2024 foi cedido ao Mirandés, da Segunda División. Debutou na categoría de prata oito días despois, na vitoria por 1-0 ante o Córdoba. No derradeiro partido de 2024 asinou un triplete contra o Deportivo da Coruña en Riazor, para levar a vitoria do estadio galego por 0-4 e pechar a primeira volta co segundo posto na clasificación.

## Notas
Nikolai Fraiture

**Nikolai Philippe Fraiture**, nado o 13 de novembro de 1978 en Nova York, é un músico estadounidense coñecido por ser o baixista da banda de rock The Strokes. Desnde que cofundou o grupo no ano 1986, publicou seis álbums de estudio con el. Entre outros proxectos creativos, Fraiture  publicou un álbum en solitario co nome Nickel Eye en 2009 e vén sendo o líder da banda Summer Moon dende 2016.

## Notas
Hugo Rincón

**Hugo Rincón Lumbreras**, nado en Valtierra o 27 de xaneiro de 2003) é un futbolista español que xoga como lateral dereito do Mirandés, da Segunda División, cedido polo Athletic de Bilbao.

## Traxectoria 
Formouse como futbolista nas canteiras de Osasuna e  Athletic de Bilbao. Debutou co Bilbao Athletic en maio de 2021, nun partido da Segunda División B contra o Tudelano. Xogou seis partidos máis co filial durante a tempada seguinte, pero pasou a maior parte desta co CD Basconia, segundo filial bilbaíno.

Na tempada 2022/23 fíxose coa titularidade no Bilbao Athletic, e na seguinte campaña foi convocado varias veces co primeiro equipo. En agosto de 2024 foi cedido ao Mirandés, da Segunda División.

## Notas
Joel Roca

**Joel Roca Casals**, nado en Camprodon o 7 de xuño de 2005, é un futbolista español que xoga principalmente como extremo esquerdo no Mirandés, da Segunda División, cedido polo Girona.

## Traxectoria 
Nacido en Camprodon, formouse como futbolista nas canteiras do UE Campodron, o FC Barcelona e o Girona. En setembro de 2021, con só 16 anos, debutou co filial deste último na Terceira División RFEF. 

O 26 de agosto de 2022 debutou co primeiro equipo do Girona na Primeira División, nun partido ante o Celta de Vigo. En agosto de 2023, pouco despois de recuperarse dunha lesión muscular no bíceps femoral, sufriu unha grave lesión nun xeonllo que o mantivo apartado dos terreos de xogo durante toda a tempada 2023/24.

En agosto de 2024, tras recuperarse totalmente, foi cedido ao Mirandés, da Segunda División.

## Notas
Juan Gutiérrez Martínez

**Juan Gutiérrez Martínez**, nado en Comillas o 28 de xaneiro de 2000, é un futbolista español que xoga como defensa central no Mirandés, da Segunda División.

## Traxectoria 
Nado en Comillas, formouse como futbolista na canteira do Racing de Santander. En agosto de 2017, aínda en idade xuvenil e sen ter nunca xogado co filial, debutou co primeiro equipo na Copa do Rei, nunha derrota por 2-1 ante o Leioa. Posteriormente xogou co filial en Terceira División e foi cedido ao CD Ebro e ao Ceuta.

En xullo de 2023, foi subido definitivamente ao primeiro equipo, da Segunda División, pero non contou con oportunidades na primeira metade da campaña. Non debutou ata o 16 de marzo de 2024, entrando como substituto de Juan Carlos Arana na segunda metade dun empate 1-1 ante o Real Oviedo. 

O 5 de xullo fichou polo Mirandés, tamén de Segunda.

## Notas
Copa de Menendo

A **copa de Menendo e Tutadona**, erroneamente chamada **cáliz de San Xiraldo**, é unha copa de mesa encargada arredor de 1004 ou 1008, por Menendo II Gundisalviz e Tutadona Moniz, condes do condado portucalense. 

## Descrición 
A copa, en prata dourada, está esculpida e estampada cun aro circundante, leóns e aguias están representados nas catro áreas redondas. O fuste, atravesado por arcos de ferradura, ten claramente unha influencia mozárabe.

Na base da copa atópase a seguinte inscrición:"*In N*(omi)*ne D*(omi)*ni Menendus Gundisalvi Et Tuda D*(o)*mna Sum*."

### Cofre 
esquerda|miniatura|Cofre e copa de San Xiraldo.

Vai acompañado dun cofre de marfil, tamén mozárabe, da mesma época, quizais de Córdoba, cunha inscrición árabe parcialmente borrada:"*En nome de Deus. A bendición de Deus, felicidade e fortuna sexan co hágibe Seifadaula, glorifícao Deus! por ter mandado facer este traballo ao seu servidor ... amarita.*"O conxunto exposto no Museo da Sé de Braga é símbolo dunha convivencia que non sempre foi belicosa entre cristiáns e árabes na Península Ibérica nos séculos X-XI.

## Notas
Fabrizio Moretti

**Fabrizio Moretti**, nado o 2 de xuño de 1980 en Río de Xaneiro e tamén coñecido como **Fab**, é un músico e artista visual brasileiro-estadounidense coñecedo por ser o batería da banda de rock neoiorquina The Strokes, coa cal publicou seis álbums de estudio dende o ano 2001. Artista colaborativo, formou parte dunha serie de grupos dende mediados da década de 2000, entre os que destacan a banda brasileira-estadounidense Little Joy, que publicou un álbum en 2008, e o colectivo de pop experimental Machinegum, que dirixe dende 2018. Ao longo da súa carreira, Moretti traballou nunha variedade de proxectos artísticos que van dende debuxo e escultura, ata instalacións e performance.

## Notas
Andrés Fuentes Molina

**Andrés Fuentes Molina**, nado en Valencia o 18 de agosto de 1990, é un árbitro de fútbol español, que milita na Segunda División.

## Traxectoria 
Tras pasar pola Terceira División, ascendeu en 2020 á Segunda División B. Coa reestruturación do fútbol español en 2021, pasou a arbitrar na nova Primeira Federación, na que militou durante só un ano, antes de conseguir o ascenso á Segunda División.

## Notas 
## Véxase tamén 
### Ligazóns externas 
* Datos do árbitro en BDFutbol .
Álex Calvo Mata

**Alejandro "Álex" Calvo Mata**, nado en Córdoba o 20 de febreiro de 2004, é un futbolista español que xoga como extremo no CD Mirandés, cedido polo FC Andorra.

## Traxectoria 
Nacido en Córdoba, formouse como futbolista na canteira do Málaga CF. Debutou co Atlético Malagueño na Terceira Federación o 8 de decembro de 2022, nun empate sen goles ante a UD Torre del Mar.

O 11 de marzo de 2023 debutou co primeiro equipo do Málaga, substituíndo a Lago Junior nun partido da  Segunda División contra a UD Las Palmas.

En agosto de 2023, tras o descenso do Málaga, foi traspasado ao FC Andorra, co que asinou un contrato por cinco anos. Sufriu un segundo ascenso consecutivo co club andorrano e para a seguinte campaña fichou polo CD Mirandés.

## Notas
Fran Alonso López

**Francisco Javier Alonso López**, coñecido como **Fran Alonso**, nado en Madrid o 13 de xuño de 1976, é un adestrador de fútbol español, que actualmente dirixe o Deportivo da Coruña Feminino da Primeira División feminina.

## Traxectoria 
Traballou como xardineiro e conseguiu unha praza no concello de Móstoles, ata que con 30 anos decidiu cambiar de vida e tentar sorte no mundo do fútbol. Instalouse na cidade inglesa de Bournemouth, onde traballou como limpador nun centro deportivo e comezou a adestrar no fútbol base.  

En 2020 foi nomeado adestrador do Celtic feminino, de Escocia.

O 25 de novembro de 2024 foi anunciado como novo adestrador do Deportivo da Coruña, da Primeira División, substituíndo no cargo á cesada Irene Ferreras.

## Palmarés 
;Celtic Feminino
* **Copa de Escocia Feminina (2):** 2021/22, 2022/23.
* **Copa da Liga de Escocia Feminina (1):** 2021/22.

## Notas
Dolores Samuelle Álvarez

**Dolores Samuelle Álvarez**, coñecida como **Perfecta**, nada en Nigrán cara a 1865 e finada no mesmo concello o 13 de outubro de 1936, foi unha vítima da represión franquista en Galicia.

## Traxectoria 
Logo do golpe de Estado do 18 de xullo de 1936 agochou na casa de Ventura Pérez Alonso, un vello cego ao que coidaba, aos irmáns José e Luis López Luis, coñecidos como os Ineses, fuxidos. Foi asasinada por un grupo de gardas civís, falanxistas e carabineros dun tiro na cabeza diante do portal da súa casa o 13 de outubro de 1933 ás 15:15 horas, logo de que mataran aos Ineses. Tiña 71 anos. Foi soterrada en medio dos Ineses foi exhumada pola familia anos despois e trasladada a un panteón familiar.

## Vida persoal 
Foi nai de Perfecto, Concepción, Carmen e Esperanza.
## Notas 
## Véxase tamén 
### Bibliografía 
* A volta das nove
Escribidor de cabeza rubia

O **escribidor de cabeza rubia** (***Emberiza bruniceps***) é unha ave paseriforme da familia  Emberizidae.

Reprodúcese en Asia central, incluíndo Afganistán, Irán, Casaquistán, Kirguizistán, Mongolia; Federación Rusa (Rusia europea, central e asiática), Taxiquistán, Turcomenistán, Uzbequistán e China. É unha ave migratoria, pasa o inverno na India e Bangladesh. O seu status no oeste de Europa, onde é unha ave vagante, foi confuso debido a escapes de exemplares engaiolados, especialmente porque esta especie foi rexistrada máis veces que o estreitamente emparentado escribidor de cabeza negra (*Emberiza melanocephala*), a pesar de que este último ten unha área de reprodución máis occidental. Os informes en Gran Bretaña reducíronse drasticamente en anos recentes, coincidindo co declive dalgunhas especies de emberícidos debido ao efecto do comercio ilegal. Atopouse un exemplar nas illas Shetland en 2010 que se considera que era de orixe silvestre.

O escribidor de cabeza rubia reprodúcese en áreas abertas con arbustos, incluíndo terras agrícolas. Pon de tres a cinco ovos nun niño nunha árbore ou arbusto. O seu alimento natural son sementes, ou cando son novos, insectos.

Ten uns 17&nbsp;cm de longo, e é maior que o escribidor das canaveiras (*Emberiza schoeniclus*), cunha longa cola. O macho reprodutor ten a parte inferior amarela rechamante, a parte dorsal verde e unha face e peito vermellos amarronados.

A femia pode considerarse unha versión esvaída do macho, coas partes ventrais máis claras, un dorso negro amarronado e unha cabeza agrisada. As crías son similares, e ambos poden ser difíciles de distinguir das plumaxes correspondentes do escribidor de cabeza negra.

A súa canción, que canta desde unha póla alta, é un errático *suit-suit-churri-churri-churri*.

## Galería 

Emberiza bruniceps -Tanbaly, Kazakhstan-8.jpg|Exemplar macho en Casaquistán.
Emberiza_bruniceps.jpg|Pintura
Red-headed Bunting Emberiza bruniceps male in Jowar crop by Dr. Raju Kasambe DSC 4524.jpg|Macho en Yavatmal, Maharashtra, India.
Emberiza bruniceps MHNT.ZOO.2011.11.219 Ferghana.jpg|Ovos de *Emberiza bruniceps * MHNT
Cuculus canorus canorus MHNT.ZOO.2010.11.150.15.jpg|Ovo de *Cuculus canorus canorus*  nunha posta de *Emberiza bruniceps* no MHNT

## Notas 
* *Buntings and Sparrows* de Byers, Olsson e Curson,
Escribidor rústico

[miniatura|Ovos de *Emberiza rustica* no [MHNT]]
O **escibidor rústico** (***Emberiza rustica***) é unha ave paseriforme da familia Emberizidae, un grupo que asgora está separdo dos Fringillidae segundo os autores máis modernos. O nome do xénero *Emberiza* procede do alemán antigo *Embritz*, un escribidor. O nome específico *rustica* vén do latín, "rústico, simple".

Reprodúcese no Paleártico norte. é unha ave migratoria, que pasa o inverno no sueste asiático, Xapón, Corea, e leste da China. É unha ave vagante rara no oeste de Europa.

Reprodúcese en bosques húmidos de coníferas. Poñen de catro a seis ovos nun niño construído nun arbusto ou no chan. O seu alimento natural son as sementes e, cando son novos, insectos.

Esta ave é similar en tamaño ao escribidor das canaveiras. A súa parte ventral é branca cos flancos avermellados, patas rosas e unha mandíbula inferior rosa. O macho no verán ten cabeza negra con gorxa e supercilio brancos e unha banda pectoral avermellada.

A femia ten un dorso marrón moi manchado e face marrón con supercilio branco. Lembra a femia do escribidor das canaveiras, pero ten manchas no flanco avermelladas, unha caluga castaña e unha mandíbula rosa en vez de gris.

A súa chamada é un distintivo *zit*, e a canción é un melancólico *delí-delú-delí*.

## Notas 
## Véxase tamén 
### Ligazóns externas 
* OBC 11 fotografías (ver menú despregable na parte inferior da páxina)
Malax IF Naiset

O **Malax IF Naiset** é un equipo feminino de hóckey sobre xeo da vila de Malax, Finlandia. O equipo comezou as súas operacións en 2024 grazas á colaboración entre o Malax IF e o KuRy de Kurikka.

## Historia 
Na primavera de 2024 os equipos do Malax IF, xunto co KuRy e as xogadoras júnior do Vaasan Sport comezaron a traballar xuntos para devolver o hóckey sobre xeo feminino á rexión de Ostrobotnia, que levaba dende o final da tempada 2021-22 sen ningún equipo feminino en competición logo de que o Sport descendera da Naisten Liiga e non conseguira xogadoras para continuar as súas operacións. A intención inicial era que o equipo comezara a competir na tempada 2024-25 no terceiro e último nivel do hóckey sobre xeo feminino finlandés, a Naisten Suomi-sarja, e afianzar o proxecto.

Inicialmente a base do equipo foron xogadoras do Vaasan Sport, mais tamén había xogadoras de Malax, Kurikka, Närpes, e posteriormente tamén de Kokkola. A decisión de establecer a base do equipo en Malax debeuse á súa proximidade con Vaasa e Kurikka, mais tamén por motivos económicos, xa que en Malax o equipo podería dispoñer de tempo suficiente de xeo a un custo máis reducido.

No inicio da tempada o Malax IF Naiset contaba con 28 xogadoras, a maior parte delas xogaban tamén noutros equipos a pesar de ser convocadas polo equipo de Malax. Segundo o adestrador do equipo, Matti Kuusela, tan só 10 mulleres eran xogadoras do equipo. O Malax IF- debutou na Naisten Suomi-sarja cun empate fronte o S-Kiekko (3-3) en Seinäjoki, mentres que o seu primeiro partido como local saldouse cunha derrota fronte o JyKi (2-4).

## Adestradores 
O primeiro adestrador do equipo foi Matti Kuusela.

## Notas 
## Véxase tamén 
### Ligazóns externas 
* Sitio web oficial do Malax IF
Carmen Gómez Domínguez

**Carmen Gómez Domínguez**, nada en Lavadores cara a 1898 e finada en Nigrán o 28 de novembro de 1936, foi unha vítima da represión franquista en Galicia.

## Traxectoria 
Logo do golpe de Estado do 18 de xullo de 1936 foi asasinada. O seu cadáver apareceu na praia de Lourido xunto ao de catro homes na madrugada do 28 de novembro de 1936.

## Vida persoal 
Era nai de dous fillos.

## Notas 
## Véxase tamén 
### Bibliografía 
* 
### Ligazóns externas 
* A volta das nove
Alpha Games

***Alpha Games*** é o sexto álbum de estudio da banda inglesa de indie rock Bloc Party, publicado o 29 de abril de 2022 a través do selo Infectious Music. Trátase do seu primeiro álbum dende o *Hymns* de 2016 e tamén o primeiro coa batería Louise Bartle, que se uniu á banda despois de que se gravasen as pistas de batería en *Hymns.* É tamén o primeiro disco do grupo cunha aportación significativa de Bartle e o baixista Justin Harris ás composicións, xa que Hymns fora principalmente escrito polo vocalista Kele Okereke e o guitarrista Russell Lissack. Este fi o derradeiro álbum de Harris con Bloc Party, xa que marcharía en 2023.

## Listaxe de cancións 
## Notas
Manuel Soto Rodríguez

**Manuel Soto Rodríguez**, nado en Nigrán cara a 1915 e finado en Vigo o 7 de outubro de 1939, foi un mariñeiro e guerrilleiro antifranquista galego.

## Traxectoria 
Mariñeiro veciño de Priegue, afiliado ao Sindicato de Marineros da CNT. Co golpe de Estado do 18 de xullo de 1936 fuxiu e formou parte dunha partida armada. Foi detido en 1939. Xulgado en Vigo na causa 87/39 por rebelión militar, foi condenado a pena de morte. Executado en Vigo o 7 de outubro de 1939, a súa morte rexistrouse a causa de hemorraxia interna.

## Notas 
## Véxase tamén 
### Bibliografía 
* 
### Ligazóns externas 
* A volta das nove
Modesto Pérez Misa

**Modesto Pérez Misa**, coñecido como **Mateo**, nado en Nigrán cara a 1912, foi un mariñeiro e político galego.

## Traxectoria 
Mariñeiro, veciño de Priegue, afiliado ao Sindicato de Marineros da CNT. Co golpe de Estado do 18 de xullo de 1936 fuxiu. Perseguido pola Garda Civil, o 19 de marzo de 1938 detiveron a súa nai Esperanza Misa Rodríguez xunto as veciñas de Panxón Emilia Sanromán Pérez, Angelina Valtierra Rodríguez e María Giraldez González e a veciña de Priegue Dolores Silva Fernández, que estiveron presas tres meses. O xuíz militar de Vigo reclamouno mediante requisitoria o 9 de abril de 1938 xunto con Manuel Gallego Salgueiro. Declarado en rebeldía. O 7 de outubro detiveron a Joaquina Misa Aballe, os seus irmáns Francisco e Manuel, a muller deste Matilde Figueroa Barra e o seu fillo manuel Misa Figueroa. Finalmente foi detido xunto con Manuel Gallego Salgueiro na casa deste onde estaban refuxiados o 24 de novembro de 1938. Xulgado en Vigo por rebelión militar o 11 de marzo de 1939 con Manuel Gallego Salgueiro, Purificación Veiga Campos, Manuel Rodríguez Domínguez, Avelino Veiga Gallego, Julio Veiga Campos, Adelina Veiga Campos, Belarmina Quinteiro Gallego, Olivia Veiga Campos, Juana Campos Costas, Adoración Gallego González, Mercedes Salgueiro Salgueiro, Balbina Salgueiro Rodríguez, Angelina Salgueiro González, Julia Rodríguez Domínguez e Prudencio Figueiras Bastos; Modesto foi condenado a cadea perpetua. Abríronlle expediente de responsabilidades políticas en xaneiro de 1940. Volveu ser detido en xuño de 1945, condenado, foi trasladado á Prisión Central de Xixón de onde saíu en liberdade condicional en agosto de 1945.

## Notas 
## Véxase tamén 
### Bibliografía 
* 

### Ligazóns externas 
* A volta das nove
NOR lóxico

{{infobox
|title       = *Non disxunción*  NOR
|image = 
|label2 = Outros nomes
|data2 = Non OU, Not OR
|label5=linguaxe formal 
|data5= A \downarrow B
|label4=linguaxe natural 
|data4= Non (A ou B)
|label3 = operador booleano 
|data3 = \lnot (A \lor B)
|label5=operador de conxuntos 
|data5= (A \cup B)^C 
|label8=outros símbolos
|data8=\downarrow ou \overline{\vee} ou X (notación polaca)
|label9=porta lóxica
|data9 = Ficheiro:NOR ANSI Labelled.svg
|label7 = táboa de verdade
|data7 = 
\begin{array}{c|c||c}
A & B & A \downarrow B \\
\hline
V & V & F \\
V & F & F \\
F & V & F \\
F & F & V \\
\end{array}

}}

Na lóxica booleana, **NOR lóxico**,'''** **non-disjunction**, or **joint denial

## Outras operacións booleanas en termos do NOR lóxico 
NOR ten a interesante característica de que todos os demais operadores lóxicos poden expresarse mediante operacións NOR entrelazadas. O operador NAND lóxico tamén ten esta capacidade.

Expresado en termos do NOR \downarrow, os operadores habituais da lóxica proposicional son:

|   
|

|-
| 
|-
|

|   
|

|}

## Notas 
## Véxase tamén 
### Bibliografía 
### Outros artigos 
* Conectiva lóxica.
* NAND.
Mariana Enríquez

**Mariana Enríquez**, nada en Buenos Aires o 6 de decembro de 1973, é unha escritora, periodista e docente arxentina. Forma parte do grupo de escritores coñecido como "nova narrativa arxentina", do xénero de terror e alcumada por algúns como "a raíña do terror".

## Obra 
### Novelas 
* 1995: *Bajar es lo peor*
* 2004: *Cómo desaparecer completamente*
* 2017: *Este es el mar*
* 2019: *Nuestra parte de noche*

### Contos 
* 2009: *Los peligros de fumar en la cama*
* 2010: *Chicos que vuelven* (conto individual)
* 2016: *Las cosas que perdimos en el fuego*
* 2019: *Ese verano a oscuras* (conto individual)
* 2024: *Un lugar soleado para gente sombría*

### Outros 
* 2003: *Mitología celta*
* 2007: *Mitología egipcia*
* 2013: *Alguien camina sobre tu tumba. Mis viajes a cementerios*
* 2014: *La hermana menor. Un retrato de Silvina Ocampo*
* 2020: *El otro lado. Retratos, fetichismos, confesiones*
* 2021: *El año de la rata* (con ilustracións de Dr. Alderete)
* 2023: *Porque demasiado no es suficiente. Mi historia de amor con Suede.*

## Notas